  Майя Бывальцева Глазкарысь «Киноглаз-ов» удмурт студия но ВЕТР киношкола вакчи шудон фильм пуктыны малпанъёсъя «Кыӵе умой, мон удмурт кылэз тодӥсько шуыса» («Как хорошо, что я знаю удмуртский язык») элькун вожвылъяськон ялӥзы. Фильмъёс Удмруртилэн кунлы нуналэзлы дась луыны кулэ. Со сярысь ивортодэтъя «Удмуртия» агентстволы кинорежиссёр, сценарист, «Киноглаз-ов» удмурт студилэн но ВЕТР киношколалэн кивалтӥсез Вениамин Тронин вераз. Со нимысьтыз пусйиз, вожвылъяськон улсын дась сценарийёсты уг возьмало, ӵапак малпанъёсты гинэ. Адямиос литература куронъёсъя гожтыны тыршо, туж чеберлыко, туж грамотно. Зэмзэ вераса, ваньмыз со кулэ ӧвӧл. Валтӥсез – улонысь кыӵе ке учырез возьматыны. Туж огшоры кылъёсын. <…> Киноын действие кулэ, мар отын луиз, нош мар мон отын малпай, соиз ини литература удыс Вениамин Тронин, кинорежиссёрВениамин Тронилэн кылъёсызъя, кулэ кыӵе ке огшоры, тамаша учыръёс, кудзэ адямиос ог-огзылы ӝӧк сьӧрын верало. Но со учыр кызьы ке удмурт кылэн герӟаськемын мед луоз. Шуом, кызьы удмурт кыл адямилы кыӵе ке учырын юрттӥз. Яке удмурт кылэз тодымтэеныз сэрен мар ке пусйымонэз палэнтӥ кошкиз. Со сярысь кӧня ке предложениен гинэ гожтыны кулэ. Тужгес тунсыко учыр сярысь верасьёс, мылкыдзы луиз ке, ӧнерлыко сценаристъёсын ӵош ужалозы, рос-прос сценарий гожтозы. Вениамин Тронилэн верамезъя, фильм ӟуч кылын, удмурт кылъёсты пыртыса, потоз. Сотэк фильмез азинтыны секыт луоз Вениамин Тронин, кинорежиссёрСолэн кылъёсызъя, куриськонъёсты шуркынмон шорозь кутозы, устоосэ малпанъёсты 1-тӥ толсурлы быръёзы ни. Толэзь пала кутомы на, кызьы ужъёс лыктозы. <…> Йылпумъянъёс туэ лэсьтомы, нош снимать каромы вуоно арын - юбилей ужрадъёслы фильмъёс дась луыны кулэ Вениамин Тронин, кинорежиссёрКӧня фильм кылдытозы вожвылъяськонлы йылпумъянъёсъя, али шуг вераны. Ужпум мындалаез бордын ӧвӧл, кулэ ӟечлыко уж лэсьтыны, пусйиз кинорежиссёр. Удмуртиысь фильмъёс умой фестивальёстӥ сокем трос уг ветло. Зэмзэ верано ке, берло дыре тодам но вайыны уг быгатӥськы, кин усто кино лэсьтӥз. <…> Та ужпумез интыысьтыз вырӟытон понна одӥг ке но лэсьтоно вал Вениамин Тронин, кинорежиссёрВениамин Тронинлэн верамезъя, вожвылъяськонлы дурбасьтӥзы Удмуртиысь лулчеберетъя министерство но элькунысь йӧскалык политикая министерство. Озьы ик Йӧскалык театр юрттыны дась. Киноын ӧнерлыко актёръёс шудозы, соос пӧлын та театрысь Вениамин Тронин, кинорежиссёрФильм кылдытыны малпанъёсты veniamin2003@mail.ru электрон адресъя келяно, ватсаса юанъёсты Вениамин Тронинлы 8 (963)-549-01-77 телефон номеръя сётыны луоз.  Тодэ вайытом, Воткаын «М-ФИЛЬМ» телекомпаниысь ӧнерчиос Пётр Чайковскийлэн вордӥськем дырысеныз 180 ар тырмонлы документальной фильм лэсьтозы.  Тегъёс: Мерлык кино Удмуртия Глазкар вожвылъяськон удмурткыл  